
RAPORT DE SPECIALITATE

privind aprobarea Proiect de hotărâre privind aprobarea  pierderilor tehnologice induse aferente anului 2022, din prestarea serviciului public de producţie, transport, distribuţie şi furnizare a energiei termice în sistem centralizat


Având în vedere Referatul de aprobare nr. SC2023- 9942/20.04.2023 a Primarului Municipiului Timişoara şi Proiectul de hotărâre privind aprobarea pierderilor tehnologice induse aferente anului 2022, din prestarea serviciului public de producţie, transport, distribuţie şi furnizare a energiei termice în sistem centralizat,          
Facem următoarele precizări:
Conform art. 40 din Legea nr. 325/2006 la stabilirea preturilor locale sunt luate in calcul pierderile tehnologice, iar diferenta dintre pierderile reale si cele tehnologice aprobate in preturile locale reprezinta pierderi masice si de energie termica induse de prestarea serviciului. 
Potrivit prevederilor art. 5^2 alin. (1) din OG nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, pierderile induse din prestarea serviciului public de producţie, transport, distribuţie şi furnizare a energiei termice în sistem centralizat, către populaţie pot fi acoperite din bugetele locale.
Diferenţa dintre pierderile reale înregistrate în anul 2022 şi pierderile tehnologice aprobate în preţurile locale aferente anului 2022 reprezintă pierderi induse, neacceptate în preţ/tarif, aprobat prin HCL nr. 507/23.12.2021.
În structura tarifelor de transport si distribuţie aflate în vigoare pe parcursul anului 2022, aprobate prin HCL nr. 507/23.12.2021, au fost luate în calcul pierderile tehnologice calculate prin bilanţul energetic aferent anului 2020 si reprezinta doar o cota parte din pierderile reale înregistrate.
Pierderile reale aferente anului 2022 au fost determinate în baza bilantului real, tehnologic si optimizat al energiei termice pentru sistemul centralizat de alimentare cu energie termica al municipiului Timisoara aferent anului 2022, aprobat prin HCL nr.145 din 20.04.2023.
Valorile ridicate ale pierderilor reale din SACET, rezultate în anul 2022, sunt cauzate de vechimea rețelelor termice precum si de starea a acestora rezultata din exploatarea si intretinerea necorespunzatoare in ultimii 15 ani de catre Compania Locala de Termoficare Colterm SA (nerespectarea obligațiilor de a asigura continuitatea serviciului in conditii de eficienta economica si siguranta, intervenind de mai multe ori in aceiasi locatie pentru identificarea si remedierea unei avarii dovedind lipsa de organizare si profesionalism, de a lua masurile necesare pentru intretinerea si mentinerea in stare buna a izolatiei termice a condutelor, instalatiilor, armaturilor si dispozitivelor de reglaj automat, de a elimina pierderile prin neetanșeitati, precum si reglarea corecta a parametrilor agentului termic). Toate aceasta au condus atât la creșterea pierderilor prin transfer termic, dar mai ales la o creștere accentuată a pierderilor masice de agent termic sub formă de apă fierbinte/apă caldă.
O altă cauză de creștere continuă a pierderilor din SACET, o reprezintă supradimensionarea sistemului față de consumatorii actuali alimentați, situație rezultată în urma numarului mare de debranșări și deconectări din ultimii 15 ani atât din cauza considerentului pret-calitate serviciu cat si din calitatea raportului direct dintre operatorul de termoficare si consumatori, consumatorii existenți racordați în prezent la SACET reprezentând circa 42% în raport cu capacitatea proiectată a întregului sistem.
Pentru asigurarea confortului termic consumatorilor rămași în SACET, din cauza supradimensionării sistemului, o însemnată cantitate de energie termică produsă și intrată în sistemele de transport/distribuție este doar vehiculată prin rețelele termice, nefiind absorbită de către consumatori, iar astfel pierderile de energie prin transfer termic chiar dacă rămân cvasi-constante ca valoare, acestea cresc procentual de la an la an în raport cu energia termică livrată consumatorilor. 
Prin avizul nr. 17 din 12.04.2023, Autoritatea de Reglementare în Domeniul Energiei (ANRE) a avizat documentația ”Pierderi de energie termică - reale și tehnologice, pentru sistemul centralizat de alimentare cu energie termică al municipiului Timișoara, aferente anului 2022”,  întocmită de Compania Locală de Termoficare - Colterm S.A. pe baza bilanțului energetic pentru anul 2022.
Pierderile procentuale  incluse în structura de preturi/tarife aplicate în anul 2022 (Pierderi tehnologice), aprobate prin HCL nr. 507/23.12.2021:
- pierderi de caldura pe reţelele de transport: 93.007,974 MWh (14,98%),
- pierderi de caldura pe reţelele de distribuţie 59.339,078 MWh (12,52%),
- total pierderi de căldură 152.347,052 MWh (23,43%),
- pierderi masice în reţeaua de transport - consum tehnologic de apă de adaos 248.391 mc.
- pierderi masice în reţeaua de distributie - consum tehnologic de apă de adaos 63.511 mc.
Prin adresa nr. 7434/12.04.2023 înregistrată la Primăria Municipiului Timişoara cu nr. SC2023-009787/18.04.2023, Compania Locală de Termoficare Colterm S.A. a transmis Situatia pierderilor tehnologice induse adică diferența dintre pierderile reale și pierderile tehnologice aprobate în prețurile locale, precum și Calculul pierderilor tehnologice induse pentru perioada Ianuarie – Decembrie 2022. 
Din bilanţul energetic aferent anului 2022 şi calculul intocmit in baza acestui bilant, prezentat de Compania Locală de Termoficare COLTERM S.A. pentru perioada ianuarie-decembrie 2022, rezultă următoarele pierderi reale:
- pierderi reale de caldura pe reţelele de transport 150.973,400 MWh (24,32%),
- pierderi reale de caldura pe reţelele de distribuţie 117.573,500 MWh (24,81%),
- total pierderi de căldură 268.546,900 MWh (41,30%),
- pierderi reale masice în reţeaua de transport - consum real de apă de adaos  1.596.248 mc;
- pierderi reale masice în reţeaua de distribuție (încalzire și apă caldă de consum) - consum real de apă de adaos  991.581 mc.
Ţinând cont de cele de mai sus rezultă următoarele pierderi induse (diferenta dintre pierderile reale si pierderile tehnologice aprobate în pret) aferente anului 2022:
- pierderi induse de caldura pe reţelele de transport 57.965,426 MWh,
- pierderi induse de caldura pe reţelele de distribuţie 58.234,422 MWh,
- total pierderi induse de căldură 116.199,848 MWh,
- pierderi induse masice în reţeaua de transport - consum de apă de adaos  1.347.857 mc;
- pierderi reale masice în reţeaua de distribuție (încalzire și apă caldă) - consum de apă de adaos  928.070mc.
Costurile suplimentare înregistrate de Compania Locală de Termoficare COLTERM S.A. cu pierderile induse aferente anului 2022 calculate cu preturile si tarifele aprobate pentru anul 2022, au fost următoarele:
- valoare pierderi tehnologice induse de caldură pe reţelele de transport 33.350.305,790 lei fără TVA,
- valoare pierderi tehnologice  induse de caldură pe reţelele de distribuţie 41.658.391,597 lei fără TVA,
- valoare pierderi tehnologice  induse masice în reţeaua de transport - consum de apă de adaos  7.237.992,090 lei fără TVA,
- valoare pierderi tehnologice induse masice în reţeaua de distribuție încălzire - consum de apă de adaos  1.029.526,130 lei fără TVA,
- valoare pierderi tehnologice induse masice în reţeaua de distribuție apă caldă de consum- consum de apă de adaos  8.835.857,970 lei fără TVA.
Astfel totalul pierderilor tehnologice induse aferente anului 2022 este de 92.112.073,577 lei fara  TVA, respectiv 109.613.367,556  lei inclusiv TVA. 
Luand in considerare solicitarea Companiei Locale de Termoficare Colterm SA prin adresa nr. 7434/12.04.2023 prin care solicita plata sumei de 22.000.000,00 lei pana la data de 25.04.2023 si adresa SC2023-9787/20.04.2023 emisa de Cabinet Viceprimar 1 prin care a fost propusa suma de 22.000.000,00 lei la care se adauga TVA, pentru care urmeaza sa fie initiat un proiect de hotarare pentru a fi supus aprobarii consiliului local, referitor la acoperirea din bugetul local a pierderilor tehnologice induse aferente anului 2022,
 Având în vedere cele menţionate mai sus, apreciem că proiectul de hotărâre privind aprobarea  pierderilor tehnologice induse aferente anului 2022, din prestarea serviciului public de producţie, transport, distribuţie şi furnizare a energiei termice în sistem centralizat, îndeplineşte condiţiile pentru a fi supus dezbaterii spre aprobare plenului consiliului local. 

